मार्किट कमेटी कबीर नगर ने कराया भंडारा
पठानकोट |मार्किट कमेटी, कबीर नगर की ओर से चौथा वार्षिक हवन यज्ञ और भंडारा करवाया गया। इसमें नगर निगम मेयर अनिल वासूदेवा और वार्ड पार्षद नीतू रस्वान विशेष रूप से मौजूद रहीं। सुबह हवन-यज्ञ करवाया गया। इसमें सदस्यों अतिथियों ने आहुतियां डाल सुख समृद्धि की कामना की। इसके बाद पार्षद ने भंडारे का शुभारंभ किया। सैकड़ों लोगों ने भंडारा ग्रहण किया। मेयर वासूदेवा ने कमेटी के इस सेवा कार्य की सराहना की और कहा कि दान से अधिक कुछ भी पुण्यकारी नहीं होता। इस मौके पर गगन ठाकुर, धर्मपाल, अनिल, प्रिंस, विक्की, राहुल, विनोद, रोमी, शानू, हनी, अश्विनी, जतिन, गौरव आदि मौजूद थे।
hin_Deva hin_Deva